***Darželi, lik sveikas...***

*Tu neklausk kada baigias vaikystė?*

*Kalendoriui nėra tos datos.*

*Nepaliauja su gervėm ji krykšti,*

*Bet negrįžta atgal niekados...*

*Todėl neskubėkime skristi, dar pabūkime kartu...*

 *Šiais šventiškais žodžiais 2014m. Birželio 9d. prasidėjo priešmokyklinukų išleistuvių šventė Girkalnio darželyje. Išpuoštoje salėje mažųjų „abiturientų“ laukė tėveliai, seneliai, darželio darbuotojai. Vaikučiai šia proga parengė šventinę programėlę, norėdami papasakoti kaip jie leisdavo dieneles darželyje nuo ryto iki vakaro.* Priešmokyklinukai paskutinį kartą darželyje šoko, dainavo, vaidino. Šis jų koncertas buvo ilgai lauktas ir be galo nuoširdus.

  *Su neapsakomu džiaugsmu ir kartu liūdesiu žiūrėjome į juos ir negalėjome patikėti, kad jie jau užaugo. Žiūrėjome į savo ugdytinius ir mintyse linkėjome, kad jų vaikiškas mažas pasaulis, apgaubtas stebuklų skraiste, tęstųsi dar ilgai, ilgai. Tegul spalvota jų vaikystės pasaka dar nesibaigia...*

 *Priešmokyklinio ugdymo vyr. pedagogė Jūratė Jokubauskienė*